钦定古今图书集成/方舆汇编/边裔典/第140卷 > 波罗泥亚国
## 钦定古今图书集成/方舆汇编/边裔典/第140卷 > 波罗泥亚国

“亚勒玛泥亚，东北曰波罗泥亚。”地丰厚，多平衍，皆蜜
林，采之不尽。产盐，味极厚，光如晶。其人美秀和朴，礼
宾笃备，绝无盗贼。国王不传子，听大臣择立贤君，世守国法，不变分毫。亦有立子者，须王在位时预拟，非
预拟不得立。国中分为四区，一区居三月，一年而遍。
地甚冷，冬月海冻，行旅于冰上历几昼夜，望星而行。
其属国“波多理亚”地易发生，种一岁有三岁之获，草
莱三日便长五六尺。海滨出琥珀，是海底脂膏，从石
隙流出，初如油，天热浮海面，见风始凝，天寒出隙便
凝，每为大风冲至海滨。